laion/Wikipedia-Exotic huggingface dataset:
კონსტან პერმეკე

კონსტან პერმეკე (დ. 31 ივლისი, 1886, ანტვერპენი — გ. 4 იანვარი, 1952, ოსტენდე) — ბელგიელი ფერმწერი, ბელგიური იმპრესიონიზმის ლიდერი. სწავლობდა ბრიუგესა და გენტის სამხატვრო აკადემიებში. 1909-12 წლებში ხელმძღვანელობდა ლატემის სკოლის „მე-2 დაჯგუფებას“. პერმეკეს შემოქმედებისათვის ნიშანდობლივია სამყაროს ტრაგიკული აღქმა, მხატვრული ხედვის მისტიკური ხასიათი, ბუნების მისტიკური ხასიათი, ბუნების სტიქიურ ძალთა პრიმატის შეგრძნება. მის ნამუშევრებს (პეიჟაზები, გლეხთა და მეთევზეთა სცენები, შიშველი ნატირა) ახასიათებს წერის ფართო მანერა და მდიდარი კონტრასტული კოლორიტი („ზამთარი ფლანდრიაში“ (1912), ნატიფი ხელოვნების სამეფო მუზეუმი, ანტვერპენი; „ფერმა“ (1928), კერძო კუთვნილება, ბრიუსელი). 1936 წლიდან მუშაობდა როგორც მოქანდაკე. ქართული საბჭოთა ენციკლოპედია, ტ. 8, თბ., 1984. — გვ. 29.
ანანური

საკუთარი სახელი ანანური შეიძლება აღნიშნავდეს: ანანური — სოფელი დუშეთის მუნიციპალიტეტში ანანური — ანანურის ციხესიმაგრე ანანურის მაზრა — ადმინისტრაციულ-ტერიტორიული ერთეული რუსეთის იმპერიაში
ელენა სატინი

ელენა სატინი-სხირტლაძე (დ. 24 ნოემბერი, 1987, თბილისი) ― ქართველი მსახიობი, რომელიც ჰოლივუდის ამომავალ ვარსკვლავად მიიჩნევა. დაიბადა თბილისში, მოგვიანებით სოჭში გადავიდა საცხოვრებლად, სადაც დაამთავრა საშუალო და მუსიკალური სკოლები. ბავშვობიდან ვოკალით იყო გატაცებული, ასევე პროფესიონალურად ეუფლებოდა ფორტეპიანოს. მონაწილეობდა საესტრადო-სპორტული ცეკვის კოლექტივში „იმპერიალი". საკონცერტო კარიერა 6 წლისამ დაიწყო. ამავე ასაკში მოხვდა მაშინდელ პოპულარულ საბავშვო რუსულ პროექტში „უტრენნაია ზვეზდა“ . 11 წლისამ უკვე აქტიურად დადიოდა გასტროლებზე, როგორც მოცეკვავე. 9 წლიდან კი კინოშიც თამაშობს. ამ ასაკში ის საერთაშორისო ფილმების ფესტივალ „კინოტავრის“ ყველაზე ახალგაზრდა მონაწილეც იყო. მოგვიანებით დედასთან – მწერალ მარინა სილაგაძესთან ერთად საცხოვრებლად აშშ-ში გადავიდა. იქვე დაამთავრა პროფესიონალური სამსახიობო სკოლა, ასევე გაიარა სამსახიობო კურსები დიდ ბრიტანეთსა და მოსკოვში. ამის შემდეგ ლოს-ანჯელესში მოხვდა, სადაც 2003 წელს ითამაშა პირველ ფილმში, სერიალში „დეტექტივი რაში“ . დღემდე შვიდ კინოფილმში, ასევე რამდენიმე სერიალსა და თეატრალურ დადგმაში აქვს მონაწილეობა მიღებული. მათ შორის არის მიუზიკლი „ჩიკაგო“ , სადაც მისი მუსიკალური მონაცემები შესანიშნავად გამოჩნდა. ელენა სატინი კინოფილმების ინტერნეტ-მონაცემთა ბაზაში ელენა სატინის ოფიციალური საიტი
იმპასი

ბრიჯში და მსგავს ბანქოს თამაშებში ტექნიკური ილეთი, რომელიც საშუალებას აძლევს მოთამაშეს გააკეთოს აღება ოპონენტების კარტების იღბლიანი განლაგების საშუალებით. თუ იმპასი წარმატებულია, ამბობენ რომ იგი გავიდა, ხოლო თუ წარუმატებელია, ამბობენ, რომ იგი არ გავიდა. უბრალო იმპასი არის ტექნიკური ილეთი, რომლის საშუალებითაც ხორციელდება დამატებითი აღება თუ იმპასი გადის. თუ სვლა აქვს სამხრეთს (გამთამაშებელი), მაშინ მან შეიძლება ითამაშოს ქალისკენ, ანუ წავიდეს პატარა ♠ ხელიდან მაგიდისკენ. თუ ბაბუ დასავლეტს ჰყავს (ანუ იმპასი გადის), მაშინ ჩრდილოეთ-სამხრეთი გააკეთებენ 2 აღებას (ტუზზე და ქალზე), ისე რომ ვისტიორები ვერ გააკეთებენ ვერცერთს (გასაგებია, რომ თუ დასავლეთი ბაბუს ითამაშებს პირველ წრეზე, მაშინ გამთამაშებელი ტუზით გააკეთებს აღებას). ორმაგი იმპასი არის იმპასი, რომელიც ტარდება ორი ფიგურის მიმართ. მაგალითად: თუ სვლა აქვს სამხრეთს (გამთამაშებელი), მაშინ ის თამაშობს ხელიდან პატარას და მაგიდაზე დებს 10♠. თუ ეს აღება გადის, მაშინ იგი ბრუნდება ხელში და თამაშობს პატარა ♠ ქალისკენ. შედეგად, თუ ბაბუც და ვალეტიც დასავლეთს ჰყავს, გამთამაშებელი გააკეთებს 3 აღებას, ისე რომ ვისტიორები ვერ გააკეთებენ ვერცერთს (ამის ალბათობა 25%-ს შეადგენს). თუ დასავლეთს ორი ფიგურიდან (ბაბუ და ვალეტი) ერთ-ერთი მაინც ჰყავს (ამის ალბათობა 75%-ს შეადგენს), მაშინ ასეთი თამაშით გამთამაშებელი გაალეთებს 2 აღებას, ხოლო ვისტიორები გააკეთებენ ერთს. ღრმა იმპასი არის მანევრი, რომელიც იძლევა საშუალებას გაკეთდეს ზედმეტი აღება, თუ ვისტიორების ორ სპეციფიკური კარტი არის კარგად განლაგებული. მაგალითად: სამხრეთი თამაშობხ ხელიდან მაგიდისკენ, და დებს 10♠, თუ დასავლეთი თამაშობს პატარა♠. შედეგად გამთამაშებელი გააკეთებს ზედმეტ აღებას, თუ ყვავის ვალეტიც და ქალიც დასავლეთს ჰყავს.
გატარება (ბრიჯი)

ბრიჯში გატარება არის ტექნიკური ილეთი (ძირითადად უკოზირო თამაშის დროს), რომლის დროსაც გამთამაშებელი თავს იკავებს ვისტიორების მიერ გაკეთებული სვლის მასტში აღებისაგან რათა მოსპოს ვისტიორებს შორის კომუნიკაცია. გატარების დროს გათამაშებელი თავს იკავებს აღების გაკეთებისგან მანამდე, სანამ ერთ-ერთ ვისტიორს არ გამოელევა კარტები აღნიშნულ მასტში. თუ ამის შემდეგ ეს ვისტიორი მიიღებს სვლას, ის ვეღარ შეძლებს ამ მასტის გაგრძელებას. სამხრეთი თამაშობს კონტრაქტს სამი უკოზიროდ და დასავლეთი უტევს აგურის ბაბუს. პოტენციურად სამხრეთს აქვს 9 აღება, 2♠, 2♥, 1♦ და 4♣. მაგრამ თუ პირველ წრეზე გამთამაშებელი აიღებს აგურის ტუზს, და ითამაშებს ჯვარს, ვისტიორები ჯვრის ტუზის აღების შემდეგ აიღებენ კიდევ 4 აღებას აგურში და ჩასვამენ კონტრაქტს. სამხრეთს შეუძლია უზრუნველყოს კონტრაქტის შესრულება (თუ ჯვრის ტუზი აღმოსავლეთს ჰყავს) თუ ის თამაშის ორი წრე არ აიღებს აგურის ტუზს (ანუ 2-ჯერ გაატარებს აგურს) და ითამაშებს აგურის ტუზს მხოლოდ მესამე წრეზე. ასეთი თამაშის შემთხვევაში, როდესაც გამთამაშებელი ითამაშებს ჯვარს, მას აღარ ექნება მეტი აგური, რომ სვლა გადასცეს პარტნიორს და ვისტიორებმა წაიღონ აგურები.
ნიაგარის რეგიონული მუნიციპალიტეტი

ნიაგარის რეგიონული მუნიციპალიტეტი, ან უბრალოდ ნიაგარის რეგიონი წარმოადგენს სამხრეთი ონტარიოს შემადგენლობაში შემავალ თორმეტიდან ერთ-ერთ რეგიონულ მუნიციპალიტეტს. აღმოსავლეთით შემოსაზღვრულია ნიაგარის მდინარეთი, რომელიც ასევე წარმოადგენს საზღვარს აშშ-თან. ჩრდილოეთით ესაზღვრება ტბა ონტარიო და სამხრეთით ერის ტბა. უნიკალური ლანდშაფტი ნიაგარას აქცევს სოფლის მეურნეობისა და ტურიზმის მნიშვნელოვან ცენტრად კანადაში. ყველაზე მნიშვნელოვანი მიმართულება სოფლის მეურნეობაში მეყურძნეობა და მეღვინეობაა. აქ მდებარეობს სახელგანთქმული ნიაგარის ჩანჩქერი, რაც ტურისტებისთვის მეტად მიმზიდველს ხდის ამ რეგიონს. ნიაგარას რეგიონში ტურისტების რაოდენობა ყოველწლიურად თორმეტ მილიონს აღწევს.
არაგვის საერისთავოს გლეხთა აჯანყება

არაგვის საერისთავოს გლეხთა აჯანყება 1742-1746, აჯანყების მთავარი მიზეზი იყო ბეგარა-გადასახადების გადადიდება და მებატონე ერისთავების სისასტიკე. გლეხებთან ერთად აჯანყებაში მონაწილეობდა ერისთავების უკმაყოფილო წვრილი აზნაურობაც. 1742 წელს აჯანყებულებმა საერისთავოს სახლთუხუცესის ამინა კობიაშვილის მეთაურობით ბეჟან არაგვის ერისთავის შეპყრობა და მოკვლა გადაწყვიტეს. ბეჟან ერისთავს გივი ამილახვარი მიეშველა ჯარით. აჯანყებულები დაარბიეს და აიკლეს, მოთავენი ჩაამწყვდიეს. ა. კობიაშვილი სიკვდილით დასაჯესა. 1743 წლის ივნისში საერისთავოს მოსახლეობა კვლავ აჯანყდა მოედო საერისთავოს ბარის სოფლებს, ხევს, მთიულეთს. აჯანყების მოთავეები იყვნენ პაპა ღუდუშაური (ხევში), გივი და ზარიბეგ ნადიბაიძეები (მთიულეთში), ტეტია გელდაშვილი (საერისთავოს ბარის ნაწილში) და სხვა. აჯანყებულებმა მოკლეს ბეჟან და ოტის ერისთავები, თავს დაესხნენ გივი ამილახვრისა და ბეჟან ერისთავის სახლობას, რომელნიც მთიულეთში იყვნენ შეფარებული, აიკლეს და დაიტაცეს დიდძალი ქონება. აჯანყებულებმა თავიანთ ბატონად კახეთის მეფე თეიმურაზ II მიიწვიეს. თეიმურაზი ჯარით შევიდა საერისთავოში, ანანურს დაბანაკდა და აჯანყებულებს ადათით დაწესებული გადასახედელის შენარჩუნებას დაჰპირდა. სამაგიეროდ მორჩილება მოითხოვა, მეთაურებს მძევლები გამოართვა და საერისთავოში თავისი მოხელეები დანიშნა. 1746 აჯანყებამ ახალი ძალით იფეთქა და ქსნის საერისთავოსა და ახლანდელი სამხრეთი ოსეთის ტერიტორიაზე გავრცელდა. ქართლ-კახეთის მეფეებმა გადაწყვიტეს აჯანყებულები იარაღით დაემორჩილებინათ. თეიმურაზ II ქართლის ჯარით ქსნის საერისთავოში შევიდა და ვანათს დადგა. ერეკლე II-მ კახეთის ჯარით ანანური დაიჭირა. მეფეებმა ორივე საერისთავოს გზები შეკრეს. ერეკლემ პირველად არაგვის ხეობის აჯანყებულ ოსებს შეუტია. აიღო და გადაწვა 40 კოშკი. შემდეგ ანანურში მიბრუნდა და იქაურ აჯანყებულებს გაუსწორდა. აჯანყების მეთაურებს (რომელთაც 1743 წელს ერისთავები დახოცეს და საერისთავო თეიმურაზს გადასცეს) მეფეების ბრძანებით თვალები დასთხარეს და კახეთში გადაასახლეს, ქსნის ხეობის გლეხობა და მთაში მცხოვრები ოსები იძულებული გახდნენ თეიმურაზს დამორჩილებოდნენ, პატიება ითხოვეს და "მოსცეს სრული ბეგარა". გლეხთა ეს დიდი აჯანყება მარცხით დამთავრდა. ჯამბურია გ., ქსე, ტ. 1, გვ. 532-533, თბ., 1975
პენელოპე

პენელოპე (ბერძ. Πηνελόπη), ჰომეროსის პოემის „ოდისეის“ ერთ-ერთი გმირი, ოდისევსის ცოლი, რომელიც ქმარს 20 წელი ერთგულად ელოდებოდა. აბეზარი საქმროები რომ მოეშორებინა და დრო მოეგო, პირობა დადო, მამამთილის ლაერტეს სუდარას რომ მოვქსოვ, საქმროს მერე ავირჩევო. მაგრამ დღისით მოქსოვილს ღამით არღვევდა, სანამ საქმროებმა ეშმაკობა არ გაუგეს. მაშინ პენელოპემ გამოაცხადა, იმას გავყვები, ვინც ოდისევსის მშვილდით შეჯიბრში გაიმარჯვებსო (იმედი ჰქონდა, რომ ვერავინ შეძლებდა ამ მშვილდის მოზიდვას). ამასობაში ოდისევსიც ფარულად დაბრუნდა შინ და საქმროები ამოჟლიტა. პენელოპე ცოლქმრული ერთგულების განსახიერებაა. ქართული საბჭოთა ენციკლოპედია, ტ. 8, თბ., 1984. — გვ. 16. ვიკისაწყობში არის გვერდი თემაზე: პენელოპე Odyssey in English on the Perseus Project Penelope Unravelling Her Web - a painting of Penelope by Joseph Wright of Derby (from the Getty Museum) 'Penelope and the Suitors', a painting by John William Waterhouse; explore other paintings depicting Penelope დაარქივებული 2012-03-25 საიტზე Wayback Machine.
უნისი

უნისი, უნასი ( უ ) — V დინასტიის ძველი ეგვიპტეს ფარაონი, მეფობდა ძველი წელთაღრიცხვით მიახლ. 2375 - 2345 წლებში. უნისი წარმოშობის შესახებ არაფერია ცნობილი, ისიც კი, იყო თუ არა სამეფო სისხლისა. იგი ხანგრძლივად მეფობდა. ტურინის სია გვაუწყებს მეფობის 30 წლის შესახებ, ხოლო მანეთონი ეძახის ფარაონს ონოსს და მოგვითხრობს, იგი 33 წლის განმავლობაში მეფობდა. უნისის მეუღლეების იყვნენ დედოფლები ნებეთი (Nebet) და ქენუთი (Chenu). უნისის უფროსი შვილის სახელი უცნობია, ხოლო მეორე შვილი უნისანჰი გარდაიცვალა მამის სიცოცხლეში. მისი ქალიშვილები იყვნენ ჰემეთრე (Hemetre) (Хеми Hemi), სეშეშეთ იდუთი (Sescheschet Idut), ჰენთკაუ II და იპუთ I - ფარაონ თეთი II მეუღლე. სავარაუდოდ უნისის ქალიშვილები იყვნენ ასევე ნეფერეთკაუ (Neferetkaus) და ნეფერუთი (Neferut). უნისის პირამიდის ტექსტი დაარქივებული 2011-07-18 საიტზე Wayback Machine.
არნო ალან პენზიასი

არნო ალან პენზიასი (ინგლ. Arno Allan Penzias; დ. 26 აპრილი, 1933, მიუნხენი, გერმანია) — ამერიკელი ასტროფიზიკოსი. განათლება მიიღო ნიუ-იორკის „სიტი-კოლეჯში“ და კოლუმბიის უნივერსიტეტში. 1961 წლიდან მუშაობდა ნიუ-ჯერსიში „ბელ-ტელეფონ ლაბორატორისში“. რელიქტური გამოსიხივებისათვის რობერტ უილსონთან ერთად მიენიჭა ნობელის პრემია (1978). ქართული საბჭოთა ენციკლოპედია, ტ. 8, თბ., 1984. — გვ. 16. The first part of an article authored by Arno Penzias that was published in Science Reporter magazine The second part of an article authored by Arno Penzias entitled Ideas A Whisper From Space (IMDb) ↑ SNAC — 2010. <a href="https://wikidata.org/wiki/Track:Q29861311"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 5.0 5.1 5.2 5.3 Kellermann K. I. Arno Allan Penzias (1933–2024): A visionary explorer of the Universe // Proc. Natl. Acad. Sci. U.S.A. / M. R. Berenbaum — [Washington, etc.], USA: National Academy of Sciences [etc.], 2024. — Vol. 121, Iss. 19. — ISSN 0027-8424; 1091-6490 — doi:10.1073/PNAS.2405969121 <a href="https://wikidata.org/wiki/Track:Q126004030"></a><a href="https://wikidata.org/wiki/Track:Q6796423"></a><a href="https://wikidata.org/wiki/Track:Q270794"></a><a href="https://wikidata.org/wiki/Track:Q30"></a><a href="https://wikidata.org/wiki/Track:Q1146531"></a> ↑ 6.0 6.1 Arno A. Penzias, 90, Dies; Nobel Physicist Confirmed Big Bang Theory — 2024. ↑ 7.0 7.1 Hafner K. Arno A. Penzias, 90, Dies; Nobel Physicist Confirmed Big Bang Theory — 2024. — ISSN 0362-4331 ↑ 8.0 8.1 Find a Grave — 1996. <a href="https://wikidata.org/wiki/Track:Q63056"></a> ↑ 9.0 9.1 Deutsche Nationalbibliothek Record #112914187 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ The Nobel Prize in Physics 1978 — Nobel Foundation. <a href="https://wikidata.org/wiki/Track:Q1781959"></a> ↑ Table showing prize amounts — Nobel Foundation, 2019. <a href="https://wikidata.org/wiki/Track:Q1781959"></a> ↑ The Harold Pender Award Lecture — პენსილვანიის უნივერსიტეტი. <a href="https://wikidata.org/wiki/Track:Q49117"></a> ↑ https://www.nasonline.org/programs/awards/henry-draper-medal.html ↑ https://www.aps.org/programs/honors/prizes/pake.cfm ↑ Le président de l'observatoire de Paris regrette l'insuffisance des crédits de recherches attribués à l'astronomie / J. Fenoglio — Paris: Société éditrice du Monde, 1976. — P. 34. — ISSN 0395-2037; 1284-1250; 2262-4694 <a href="https://wikidata.org/wiki/Track:Q17154220"></a><a href="https://wikidata.org/wiki/Track:Q67146272"></a><a href="https://wikidata.org/wiki/Track:Q90"></a><a href="https://wikidata.org/wiki/Track:Q12461"></a>
არადეთის ბრძოლა

არადეთის ბრძოლა 1483 — შინაპოლიტიკური ბრძოლის ერთ-ერთი ეპიზოდი ფეოდალურ საქართველოში. აგვისტოში სამცხის ათაბაგი ყვარყვარე II ჯაყელი, რომელიც აღარ ემორჩილებოდა სამეფო ხელისუფლებას, არეშის (ახლა აზერბაიჯანშია) დარბევის შემდეგ ქართლის გზით ბრუნდებოდა სამცხეში. სოფ. არადეთთან მას გზა გადაუღობა ქართლის ფეოდალთა ლაშქარმა და ქართლის მეფის კონსტანტინე II-ის მორჩილება მოსთხოვა. ბრძოლა კონსტანტინე II-ის მომხრეთა დამარცხებით დამთავრდა. ამ მარცხმა კიდევ უფრო დაასუსტა სამეფო ხელისუფლება, რითაც ისარგებლეს დასავლეთ საქართველოს ფეოდალურმა წრეებმა, გაამეფეს იქ ალექსანდრე II და იმერეთი დამოუკიდებელ სამეფოდ გამოაცხადეს. ამგვარად არადეთის ბრძოლამ ხელი შეუწყო საქართველოს პოლიტიკური დაშლის პროცესს. საქართველოს ბრძოლების სია ხანთაძე შ., ენციკლოპედია „საქართველო“, ტ. 1, თბ., 1997. — გვ. 183.
შერბრუკი

შერბრუკი (ინგლ. Sherbrooke) — ქალაქი კანადაში. ქალაქი მდებარეობს კვებეკის შტატის, რეგიონ ესტრიში. 2006 წლის აღწერის შედეგად აქ მცხოვრებთა რაოდენობა შეადგენს 147,427 ადამიანს, ქალაქს 19-ე ადგილი უკავია მოსახლეობის მიხედვით კანადაში, შერბრუკის აგლომერაციაში ცხოვრობს 186,952 ადამიანი. ქალაქში მცხოვრებთა საშუალო სიმჭიდროვე კმ²-ზე შეადგენს 417.1 ადამიანს. შერბრუკის ფართობი შეადგენს 353.46 კმ²-ს. მოსახლეობის უმრავლესობას შეადგენენ კანადელები, ფრანგები და ირლანდიელები. შერბრუკი არის ფრანგულენოვანი ქალაქი. ქალაქის სიახლოვეს მდებარეობს შერბრუკის აეროპორტი, ქალაქი საავტომობილო გზებით უკავშირდება შტატის ადმინისტრაციულ ცენტრ კვებეკს. აქ მრავლადაა ისტორიული შენობები და ეკლესიები. ქალაქის მერია ჟან პერო. შერბრუკი დაარსდა 1793 წელს, თავდაპირველად აქ დასახლდნენ ამერიკელეი ტორები იგივე ლოიალისტები. მოგვიანებით ეს ტერიტორიები შევიდა ახალი საფრანგეთის შემადგენლობაში . ქალაქის ტერიტორიაზე მიედინება ორი მდინარე სენტ-ფრანსისი და მაგოგი. აქ ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებარვალი. შერბრუკის ყოველწლიური ნალექების რაოდენობა შეადგენს 1,144.1 მმ-ს. ვიკისაწყობში არის გვერდი თემაზე: შერბრუკი Sherbrooke website (ფრანგული) La Tribune დაარქივებული 2008-09-15 საიტზე Wayback Machine. (ინგლისური) The Record - English language daily newspaper (ინგლისური) The Townships Outlet - English language bi-monthly newspaper) დაარქივებული 2010-06-29 საიტზე Wayback Machine. Wascana Park ↑ Canada 2016 Census <a href="https://wikidata.org/wiki/Track:Q16955163"></a> ↑ 2.0 2.1 http://www.cnac.ca/area_code_maps/canadian_area_codes.htm#SouthernQuebec ↑ https://soutien.videotron.com/residentiel/telephonie/nouvel-indicatif-telephonique-regional-873 ↑ https://www.newswire.ca/news-releases/additional-area-code-873-now-available-for-new-telephone-numbers-in-the-819-region-in-quebec-510767361.html ↑ Environment Canada Climate Normals 1971–2000. Retrieved 24 July 2009.
არახვეთი

არახვეთი — სოფელი დუშეთის მუნიციპალიტეტში, მდინარე მთიულეთის არაგვის მარჯვენა ნაპირზე, საქართველოს სამხედრო გზაზე. ზღვის დონიდან 1520 მ, დუშეთიდან 61 კმ. 2014 წლის აღწერის მონაცემებით სოფელში ცხოვრობს 205 ადამიანი. ძველი სოფელი თანამედროვე სოფლის მოშორებით, ლომისის მთის ფერდობზე იყო გაშენებული. ვახუშტი მას „არხვეთს“ უწოდებს. XIV საუკუნეში მთიულეთის არაგვის მთელ მარჯვენა სანაპიროსთან ერთად შედიოდა ქსნის საერისთავოში, XV საუკუნიდან არაგვის საერისთავოში. ნასოფლარის ადგილზე შემორჩენილია გვიანდელი ფეოდალური ხანის ციხესიმაგრის ტიპის სახლები. სოფლის თავზე XIX საუკუნის პატარა დარბაზული ეკლესიაა. ზარდალიშვილი გ., გვასალია ჯ., ქართული საბჭოთა ენციკლოპედია, ტ. 1, თბ., 1975. — გვ. 546. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17. ↑ ს. მაკალათია, „მთიულეთი“, ტფ., 1930, გვ. 11 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
არბო

არბო — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (დიცის თემი), მდინარე პატარა ლიახვის მარჯვენა ნაპირზე. ზღვის დონიდან 920 მ, გორიდან 29 კმ. სოფელში არის ნიკო ლომოურის სახლ-მუზეუმი, და ორი, X და XIX საუკუნის ეკლესია. წმინდა გიორგის სახელს უკავშირდება სოფელში შემორჩენილი ტრადიცია — არბოობა. 2014 წლის აღწერის მონაცემებით, სოფელში ცხოვრობს 293 ადამიანი. არბოს საცხოვრებელი სახლი ქართული საბჭოთა ენციკლოპედია, ტ. 1, თბ., 1975. — გვ. 547. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ Arbo climate. climate-data.org. ციტირების თარიღი: 15 ოქტომბერი, 2020.
წნევა

წნევა (აღნიშვნა: P {\displaystyle P} ) — ფიზიკური სიდიდე, რომელიც რიცხობრივად უდრის ფართობის ერთეულზე მოქმედ ძალას; იგი ახასიათებს იმ ნორმალური (ზედაპირის პერპენდიკულარული) ძალების ინტენსიურობას, რომლებითაც ერთი სხეული მოქმედებს მეორე სხეულის ზედაპირზე. თუ ძალები ზედაპირის გასწვრივ თანაბრადაა განაწილებული, ზედაპირის ნებისმიერ ნაწილზე წნევა : P = F S {\displaystyle P={\frac {F}{S}}} , სადაც S {\displaystyle S} არის ზედაპირის ამ ნაწილის ფართობი, ხოლო F {\displaystyle F} — მასზე ნორმალურად მოდებული ძალების ჯამი. თუ ძალები არათანაბრადაა განაწილებული, ეს ტოლობა განსაზღვრავს საშუალო წნევას S {\displaystyle S} ფართობზე, ხოლო ზღვარში, როდესაც S {\displaystyle S} მიისწრაფვის ნულისაკენ, — წნევის მოცემულ წერტილში. ძალების თანაბარი განაწილებისას წნევა ზედაპირის ყველა წერტილში ერთნაირია, არათანაბარი განაწილებისას კი წერტილიდან წერტილამდე იცვლება. წნევის ცნება ანალოგიურად შემოაქვთ უწყვეტი გარემოსთვისაც. იგი მნიშვნელოვან როლს ასრულებს სითხისა და აირის მექანიკაში. უძრავი სითხის ნებისმიერ მოცემულ წვრტილში წნევა ერთნაირია ნებისმიერი მიმართულებით. ეს მართებულია მოძრავი სითხისა და აირისთვისაც იმ შემთხვევაში, თუ შეიძლება მათი მიჩნევა იდეალურად (არ არის ხახუნი). ბლანტი სითხის მოცემულ წერტილში წნევას განმარტავენ როგორც სამი ურთიერთპერპენდიკულარული მიმართულებით წარმოებული წნევების მნიშვნელობების საშუალოს. წნევა მნიშვნელოვან როლს ასრულებს ფიზიკურ, ქიმიურ, მექანიკურ, ბიოლოგიურ და სხვა მოვლენებში. აირში წნევა გამოწვეულია სითბური მოძრაობის დროს მოლეკულების დაჯახებით ერთმანეთთან და აირის მოსაზღვრე მყარი სხეულების ზედაპირთან. აირში (ამ წნევას შეიძლება ვუწოდოთ სითბური) ტემპერატურის (მოლეკულების კინეტიკური ენერგიის) პროპორციულია. განსხვავებით აირისაგან, რომელშიც საშუალო მანძილები ქაოსურად მოძრავ მოლეკულებს შორის ბევრად აღემატება მათ ზომებს, კონდენსირებულ გარემოში (სითხეები, მყარი სხეულები) ატომებს შორის მანძილები მათი ზომების რიგისაა და განისაზდერება ატომთშორისი (მოლეკულათშორისი) მიზიდვისა და განზიდვის ძალების წონასწორობით. ატომების ერთმანეთთან დაახლოებისას იზრდება განზიდვის ძალები, რაც განაპირობებს ე. წ. ცივ წნევას. კონდვნსირებულ გარემოში წნევას აქვს „სითბური“ მდგენელიც, რომელიც დაკავშირებულია ატომების (ბირთვების) სითბურ მოძრაობასთან. წნევას ზომაეენ მანომეტრებით, ბარომეტრებით, ვაკუუმმეტრებით და სხვა. წნევის ერთეულის განზომილებაა ძალის განზომილების ფარდობა ფართობის განზომილებასთან. SI სისტემაში წნევის ერთეულია პასკალი, ნ/მ2. ერთეულთა MKGS სისტემაში — კგძ/სმ2, არსებობს წნევის სისტემის გარეშე ერთეულები: ფიზ. ატმ. (ატმ), ტექ. ატმ. (ატ), ბარი, აგრეთვე მმ წყ. სვ-ისა და მმ ვწყ. სვეტისა (ტორი) და სხვა. აშშ-სა და დიდ ბრიტანეთში წნევას გამოსახავენ შემდეგი ერთეულებით: lbf/in2 (გირვანქა-ძალა კვადრატულ დუიმზე), pdf/ft2 (პაუნდალი კვადრატულ ფუტზე), in H2O (წყლის სვეტის დუიმებით), ft H2O (წყლის სვეტის ფუტებით), in Hg (ვერცხლისწყლის სვეტის დუიმებით) და სხვა. 1 lbf/in2=6894.76 ნ/მ2; 1 pdf/ft2=1.48816 ნ/მ2; 1 in H2O=249.089 ნ/მ2; 1 ft H2O=2989.07 ნ/მ2; 1 in Hg=3386.39 ნ/მ2. ქართული საბჭოთა ენციკლოპედია, ტ. 11, თბ., 1987. — გვ. 339.
პოსტერი

პოსტერი — ნაბეჭდი ტიპის სხვადასხვა ზომის მქონე ნაწარმი, რომელიც შექმნილია კედელზე დასამაგრებლად. როგორც წესი, პოსტერები შეიცავს როგორც ტექსტურ, ასევე გრაფიკულ ელემენტებს. ამასთან, პოსტერი შესაძლოა ნაწილობრივ ან მთლიანად გრაფიკული ან ტექსტური მასალისგან შედგებოდეს. პოსტერებს მრავალი დანიშნულება აქვთ. მათ უფრო ხშირად იყენებენ სარეკლამო (წვეულებების, მუსიკალური მოვლენებისა თუ ფილმების წარსადგენ), პროპაგანდისტულ და გადატანითი მნიშვნელობის ინფორმაციის გასავრცელებლად. პოსტერებს ხშირად იყენებენ მხატვრობის ცნობილი ნიმუშების რეპროდუქციისათვის, რაც, თავისთავად, მყიდველს უჯდება უფრო ნაკლები, ვიდრე ნახატის ორიგინალის შეძენა. პოსტერების კიდევ ერთი დანიშნულება საგანმანათლებლო მიზანიც არის. ბევრი ადამიანი აგროვებს პოსტერებს, რომელთა გარკვეული ნიმუშები საკმაოდ იშვიათი და ფასეულიც არის - ასეთები ხშირად ჩასმულია სპეციალურ ჩარჩოებში. გრაფიზმი Gosling, Peter. (1999). Scientist's Guide to Poster Presentations. New York: Kluwer. ISBN 978-0-306-46076-0. King, Emily. (2003). A Century of Movie Posters: From Silent to Art House. Barron's. ISBN 978-0-7641-5599-4. Noble, Ian. (2002). Up Against the Wall: International Poster Design. Mies, Switzerland: RotoVision. ISBN 978-2-88046-561-2. Timmers, Margaret. (2003). Power of the Poster. Victoria and Albert Museum. ISBN 978-0-8109-6615-4. Le Coultre, Martijn F. & Purvis, Alston W, (2002)A Century of Posters, Lund Humphries ISBN 978-0-85331-863-7 Rennert, Jack, (1990), Posters of the Belle Epoque, Wine Spectator Press, ISBN 978-0-9664202-1-0 Wrede, Stuart, (1988), The Modern Poster, Little Brown and Company, ISBN 978-0-87070-570-0 Gold, Laura (1988), Posters, Please ISBN 978-0-9664202-0-3 Cole, Beverley and Durack, Richard (1992), Railway Posters 1923–1947, Laurence King, ISBN 978-1-85669-014-0 ვიკისაწყობში არის გვერდი თემაზე: პოსტერი Posters from World War I and II World War I and World II Poster Collection circusmuseum.nl დაარქივებული 2016-09-14 საიტზე Wayback Machine.